ദുരിത തീരം വിടുമെന്ന പ്രതീക്ഷയില്... കോഴിക്കോട് മാസങ്ങള്ക്ക് ശേഷം ബീച്ച് തുറന്നപ്പോള് പ്രതീക്ഷകളുമായി ഉന്തുവണ്ടി കച്ചവടക്കാരും. വരുമാനം നിലച്ച് ദുരിതത്തിലായിരുന്ന കച്ചവടക്കാര് ബീച്ച് തുറന്നതോടെ വലിയ ആശ്വാസത്തിലാണ്. ഒന്നേമുക്കാല് വര്ഷത്തിനിടയില് ആകെ നാല് മാസമാണ് ഇവര്ക്ക് പ്രവര്ത്തിക്കാനായത്. ഇനിയൊരു അടച്ചിടല് താങ്ങാനാവില്ലെന്നാണ് കച്ചവടക്കാര് പറയുന്നത്. കടം വാങ്ങിയൊക്കെ ഉന്തുവണ്ടി നന്നാക്കിയ ഉടനെയാണ് കോവിഡ് വന്ന് തിരിച്ചടി ഉണ്ടായത്. കുടുംബം പട്ടിണിയാവാതിരിക്കാന് പല പണിയും നോക്കിയവരാണ് ഞങ്ങളില് പലരും. അത്രയും ബുദ്ധിമുട്ടുകള് നേരിട്ടു. ഇനിയൊരു അടച്ചിടല് ഉണ്ടായാല് ഒരു തരത്തിലും മുന്നോട്ട് പോകാനാവില്ല. ഇതേപോലെ ബീച്ച് തുറന്ന് പ്രവര്ത്തിക്കണം. 22 വര്ഷമായി ചായക്കച്ചവടം നടത്തുന്ന സി വി ഹാരിസ് പറയുന്നു. ആദ്യ ദിവസം ആളുകള് ബീച്ചിലെത്തിയതോടെ വലിയ ആശ്വാസമാണ്. കച്ചവടം പഴയ രീതിയിലേക്ക് മാറുമെന്നാണ് പ്രതീക്ഷ ബീച്ചിലെ കെ പി നജീബും പറയുന്നു. 104 വണ്ടികളിലായി 300ഓളം കച്ചവടക്കാരാണ് ബീച്ചിലു ള്ളത്. മാസങ്ങളായുള്ള ജീവിത പ്രതിസന്ധിക്ക് ഇനിയെങ്കിലും അറുതിയുണ്ടാവുമെന്ന കണക്ക് കൂട്ടലിലാണിവര്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് കേന്ദ്ര നയത്തിനെതിരെ യുവതയുടെ ഗാന്ധിസ്മൃതി ജ്വാല